Carmen Electra

**Carmen Electra** (wiere namme: **Tara Leigh Patrick**; Sharonville (Ohio), 20 april 1972) is in Amerikaansk model, aktrise, sjongster en presintatrise. Se sette har wurkpaad yn 1990 útein as sjongster, nei't se yn Minneapolis yn 'e kunde kommen wie mei Prince, dy't har debútalbum produsearre. Yn 1996 begûn se mei wurk as glamourmodel, wylst se ek ferskate kearen as neakenmodel posearre foar de *[[Playboy (tydskrift)|Playboy]]*. Se groeide út ta sekssymboal, en nei't se ferfearn wie nei Los Angeles, boude se fierders in karriêre as aktrise op. Har wichtichste rollen hie se yn 'e aksjesearje *[[Baywatch (tillefyzjesearje)|Baywatch]]*, de tekenfilmsearje *Tripping the Rift*, en films as *American Vampire*, *Starsky & Hutch*, *Scarie Movie*, *Date Movie*, *Epic Movie*, *Meet the Spartans* en *Disaster Movie*.

## Libben en karriêre
### Jonkheid en oplieding
Carmen Electra waard yn 1972 berne as Tara Leigh Patrick yn Sharonville, yn 'e Amerikaanske steat Ohio, as de dochter fan gitarist en artyst Harry Patrick en dy syn frou Patricia, in sjongster. Hja wie de jongste yn in húshâlding mei seis bern. Se hie fjouwer bruorren en ien suster, en hie in tige nauwe bân mei har mem en har suster Debbie. Electra is fan mingd Dútsk, Iersk, Ingelsk en Nederlânsk etnysk komôf. Se folge leger ûnderwiis oan 'e Ann Weigel Elementary School, en krige as jong famke al dûnslessen.

Doe't se njoggen jier wie, gie Electra nei de School for Creative and Performing Arts (SCPA), in toanielskoalle yn Cincinnati. Se wie dêr in klasgenoate fan 'e lettere akteur en sjonger Nick Lachey, mei wa't se spile yn in opfiering fan it toanielstik *Peter Pan*. Oan 'e SCPA krige se sjonglessen en fierdere dûnslessen, en as tiner makke se al har eigen goreografy. Yn in ynterview dat Electra yn 1997 oan it tydskrift *[[People (tydskrift)|People]]* joech, fertelde se dat it yn har bernetiid har dream wie om yn Broadway-foarstellings te dûnsjen. Yn 1988 waard se oerpleatst fan 'e SCPA nei de Princeton High School, in middelbere skoalle yn Sharonville, dêr't se yn 1990 foar har eineksamens slagge. Yn dyselde snuorje slagge se ek foar har oplieding oan 'e Barbizon Modeling and Acting School yn Cincinnati.

### Karriêre
#### As sjongster en dûnseresse
Electra sette yn 1990, mei achttjin jier, útein mei har wurkpaad as dûnseresse yn it ferdivedaasjepark Kings Island, yn Mason (Ohio), yn 'e show *It's Magic*. Yn 1991 ferhuze se nei Minneapolis, yn Minnesota, om tichter by har suster te wenjen. Dêr kaam se yn 'e kunde mei de ferneamde sjonger en lietsjeskriuwer Prince, dy't dejinge wie dy't har artystenamme betocht. Se dûnse by optredens fan him, en yn 1992 tekene Electra in platekontrakt by Paisley Park Records, de platemaatskippij fan Prince, wêrnei't se in eigen karriêre as sjongster begûn.

Se brocht, yn 1993, ien album út, mei as titel *Carmen Electra*. Nettsjinsteande Prince syn krewearjen foar har súkses waard dat in flop. Dêrnjonken brocht se yn dy jierren ek trije singles út: *Go Go Dancer* (1992), *Everybody Get on Up* (1993) en *Fantasia Erotica* (1993), yn 1998 folge troch *Fun*. Dêr hie se net folle súkses mei, en pas jierren letter pakte Electra har muzykkarriêre wer op, mei singles as *I Like It Loud* (2012), *Bigger Dick* (2013) en *Around the World* (2014). Ek trede se út en troch op mei The Pussycat Dolls, bgl. yn 2004 foar it tillefyzjeprogramma *VH1 Divas*.

#### As model
Yn maaie 1996 ferskynde der in fotoreportaazje fan Carmen Electra as neakenmodel yn it neakenblêd *[[Playboy (tydskrift)|Playboy]]*. Troch hat status as ''Playboy'' Playmate krige se mear bekendheid by in breder publyk. Se soe neitiid noch fjouwer kear neaken posearje foar de *Playboy*: yn juny 1997, desimber 2000, april 2003 en foar de jubileumútjefte fan jannewaris 2009. By de lêste trije edysjes stie se ek op omslach fan it blêd. Fierders wurke se mei oan in *Playboy*-fideo mei de titel *Playboy Cheerleaders*. Electra hat troch de jierren hinne ek foar tal fan blêden út 'e hiele wrâld posearre. Hja is bygelyks it âldste model dat ea op 'e omslach fan it manljusblêd *[[FHM]]* stien hat.

Yn 1997 posearre Electra foar de omslaggen fan it stripalbum *Razor and the Ladies of London Night*, fan útjouwerij London Night Studios. Yn 1999 wurke se mei oan 'e fideoklip fan it nûmer *The Inevitable Return of the Great White Dope* fan 'e Bloodhound Gang. Fan 2004 oant 2005 wurke se mei oan reklamespotsjes foar hierferveprodukten foar manlju fan it tydskrift *[[Maxim (tydskrift)|Maxim]]*. Electra rjochte yn 2005 de Naked Women's Wrestling League op, in organisaasje op it mêd fan (neaken) showwrakseljen, dêr't se foar fungearre as organisator en promoater.

Yn 2006 wurke se mei oan reklamespotsjes fan 'e fastfoodrestaurantkeatling Taco Bell, en teffens waard se doe oansteld as wurdfierster foar Ritz Camera Centers. Dêrfoar ferskynde se û.m. yn reklamespotsjes en advertinsjes fan dat bedriuw mei algemien direkteur David Ritz. Datselde jiers waard se ek it gesicht fan in reklamekampanje fan it kosmetikamerk Max Factor. Fan 12&nbsp;maaie 2007 ôf soe Electra yn Las Vegas optrede as de assistinte fan 'e Nederlânske yllúzjonist Hans Klok, yn dy syn show *Faster than Magic*. Safier kaam it lykwols net mei't Electra ôfsizze moast om't hja har klaustrofoby net baas wurde koe. Pamela Anderson kaam doe yn it plak fan Electra by Klok.

#### As aktrise
Om te profitearjen fan har nije bekendheid as Playmate ferfear Electra mids 1996 frij hommels nei Los Angeles, dêr't se in nije karriêre as aktrise begûn. Se krige gastroltsjes yn ôfleverings fan tillefyzjesearjes as *All That*, *Just Shoot Me!* en *[[Baywatch Nights]]*. Dy lêste rol late ta har opname yn 'e cast fan 'e populêre aksjesearje *[[Baywatch (tillefyzjesearje)|Baywatch]]*, dêr't *Baywatch Nights* in spin-off fan wie.

Electra kaam yn *Baywatch*, in rige oer it wol en wee fan in team strânwachten oan 'e Kalifornyske kust by Malibu, binnen yn it achtste seizoen, en moast de leechte opfolje dy't ûntstien wie trochdat Pamela Anderson oan 'e ein fan seizoen&nbsp;7 út 'e searje skreaun wie. Electra spile de rol fan Lani McKenzie yn *Baywatch* mar ien seizoen, hoewol't se ek te sjen wie yn twa tillefyzjefilms dy't op 'e searje basearre wiene: **' ([[1998]]) en **' (2003). Se makke yn har rol fan Lani McKenzie ek in crossover nei de plysjesearje *Pacific Blue*, wêryn't se yn ien ôflevering in gastoptreden hie.

Fierders hie Electra yn 1998 in weromkearende rol yn 'e searje *Hyperion Bay*. Se makke har debút as filmaktrise yn 1997 yn 'e horrorkomeedzje *American Vampire*. Ek wie se yn 'e twadde helte fan 'e 1990-er jierren te sjen yn films as *Good Burger* (1997), *Starstruck* (1998), *The Chosen One: Legend of the Raven* (1998) en *[[The Mating Habits of the Earthbound Human]]* (1999). Yn 2000 spile se de rol fan Drew Decker yn 'e horrorkomeedzje *Scary Movie*, en yn 'e folgjende jierren wie se te sjen yn *Sol Goode*, *Perfume* en *Get Over It* (alle trije út 2001), *Rent Control* (2002), *Uptown Girls* (2003) en *My Boss's Daughter* (2003). Yn 2004 spile se mei û.o. Ben Stiller en Owen Wilson yn 'e aksjekomeedzje *Starsky & Hutch*, dy't basearre wie op 'e plysjesearje út 'e 1970-er jierren mei deselde namme. Foar har fertolking fan 'e rol fan Staci, yn dy film, wûn se neitiid in MTV Movie Award yn 'e kategory bêste tút.

Yn 'e 2000-er jierren hie Electra gastrollen yn 'e detektivesearje *Monk*, de komeedzjesearjes *Hope & Faith* en *Joey* en de mockumentary-plysjesearje *Reno 911!* Se hie in weromkearende rol yn fiif ôfleverings fan 'e dramasearje *Summerland*, en wurke as stimaktrise mei oan in ôflevering fan *[[The Simpsons]]* en fan *American Dad!* Yn 2004 liende Electra har stim oan personaazjes yn 'e fideospultsjes *Def Jam: Fight for New York* en *ESPN NFL 2K5*. Yn 'e sikehûssearje *House* hie se yn 2005 in gastrol yn in ôflevering wêryn't se it ûnderwerp fan dokter House syn seksuële fantasij spile. Datselde jiers wie se ek te sjen yn in gastrol yn Pamela Anderson har komeedzjesearje *[[Stacked (tillefyzjesearje)|Stacked]]*, en ferfong se Gina Gershon as de stim fan 'e seksy androïde Six yn 'e tekenfilmsearje *Tripping the Rift*.  

Op it wite doek spile Electra yn 'e 2000-er jierren yn films as *Dirty Love* (2005), *Getting Played* (2005), *Cheaper by the Dozen&nbsp;2* (2005), *Date Movie* (2006), *Scary Movie&nbsp;4* (2006), *Epic Movie* (2007), *I Want Candy* (2007), *Meet the Spartans* (2008), en *Disaster Movie* (2008). Yn 'e 2010-er jierren hie Electra gastrollen yn tillefyzjesearjes as *90210*, *Suburgatory*, *Franklin & Bash* en *The Birthday Boys*. Yn dyselde snuorje spile se yn films as *Barry Munday* (2010), *Mardi Gras: Spring Break* (2011) en *Lap Dance* (2014).

#### As presintatrise
Electra wurke yn 1996 foar it earst as presintatrise, doe't se Jenny McCarthy ferfong as gastfrou fan 'e show *Singled Out*, op 'e tillefyzjestjoerder MTV. Yn 2000 presintearre se *The 100 Greatest Artists of Hard Rock*, op it Amerikaanske tillefyzjestasjon VH1, en fan 2002 oant 2004 wie se presintatrise fan it tillefyzjeprogramma *Livin' Large*. Fan 2004 oant 2005 fersoarge se de presintaasje fan 'e talintejacht *Manhunt: The Search for America's Most Gorgeous Male Model*. Op 'e Britske stjoerder E! UK presintearre se yn 2009 it programma *Perfect Catch*, en fan 2008 ôf wie se ek presintatrise fan it programma *ChartBlast*, op MTV Italy.

#### As sjuerylid
Yn july 2011 wie Electra te gast yn in ôflevering fan 'e talintejacht *So You Think You Can Dance*, dêr't se de sjuery foarme yn 'e mande mei Nigel Lythgoe, Mary Murphy en Travis Wall. In jier letter wie se in skoftke gastsjuerylid yn 'e Britske talintejacht *Britain's Got Talent*, dêr't se tydlik Amanda Holden ferfong nei't dy komplikaasjes by de befalling fan har poppe krigen hie.

#### As skriuwster
Carmen Electra prublisearre yn 2007 it boek *How to Be Sexy*, wêryn't se (froulju) riejout oer hoe't se in seksy imago kreëarje kinne.

### Priveelibben
#### Relaasjes
Yn augustus 1998 kaam Electra har mem te ferstjerren oan harsenskanker, en twa wiken letter stoar har âldere suster Debbie folslein ûnferwachts oan in hertoanfal. Om dyselde tiid hinne hie Electra in relaasje mei NBA-basketballer Dennis Rodman. Sy en Rodman trouden yn novimber 1998 yn 'e Little Chapel of the Flowers yn Las Vegas. Njoggen dagen letter liet Rodman it houlik lykwols neatich ferklearje, om't er op it tiidstip fan 'e houlikssluting net goed by sûpe en stút west hawwe soe. Ear't de neatichferklearring dertroch komme koe, fermoedsoenen Rodman en Electra harren, mar fjouwer moannen letter, yn april 1999, besleaten se te skieden, hoewol't se as freonen útinoar giene. Fiif jier letter joech Electra yn in fraachpetear mei it tydskrift *[[Glamour (tydskrift)|Glamour]]* ta dat har houlik mei Rodman fuortkommen wie út har besykjen om 'e pine te ferdôvjen dy't se field hie nei it ferstjerren fan har mem en suster.

Op 22 novimber 2003 wertroude Electra mei Dave Navarro, in gitarist dy't lid west hie fan sawol de rockband Jane's Addiction as fan 'e Red Hot Chili Peppers. Se leine harren hofmakkerij fêst yn it realitytillefyzjeprogramma *Carmen and Dave: An MTV Love Story*, en harren houlik yn 'e sândielige realitysearje *’Til Death Do Us Part: Carmen and Dave*. Op 17&nbsp;july 2006 kundigen se lykwols oan dat se útinoar giene, en op 10&nbsp;augustus fan dat jier frege Electra in skieding oan, dy't op 20&nbsp;febrewaris 2007 definityf waard. Yn april 2008 befêstige in wurdfierder fan Electra dat se har ferloofd hie mei de hardrockmuzikant Rob Patterson fan 'e bands Otep en Filter. Hoewol't dy ferloving ferskate jierren duorre, folge der gjin trouwerij. Yn 2012 naam Electra as frijfaam diel oan 'e datingshow *The Choice*.

#### Goeddiedichheid
Carmen Electra organisearre yn 2011 in galajûn yn Hollywood om jild yn te sammeljen foar Head to Hollywood, in non-profitorganisaasje dy't oerlibbenen fan harsenskanker helpt, de sykte dêr't Electra har mem oan stoar. Oare goede doelen dêr't se har troch de jierren hinne foar ynset hat, binne Elevate Hope, in organisaasje dy't mishannele en yn 'e steek litten bern helpt, en de HollyRod Foundation, dy't medyske, lichaamlike en emosjonele stipe biedt oan lju dy't oanhelle binne mei libbensferwoastgjende sykten, yn 't bysûnder de sykte fan Parkinson.

## Trivia
Yn 2002 waard in útstoarne soarte mich nei Carmen Electra ferneamd: de *[[Carmenelectra shechisme]]*. As reden foar dat earbetoan joech de oangeande wittenskipper Electra har "treflike lichemsstruktuer" op.

## Filmografy

|-

|-
|align="center"| 1996 || *Erotic Confessions* || manager || gastrol; 1 ôflevering
|-
|align="center"| 1996 || *[[Baywatch Nights]]* || Candy || gastrol; 1 ôflevering
|-
|align="center"| 1997 || *All That* || Sue || gastrol; 1 ôflevering
|-
|align="center"| 1997 || *Singled Out* || harsels || as presintatrise
|-
|align="center"| 1997 || *Just Shoot Me!* || harsels || gastrol; 1 ôflevering
|-
|align="center"| 1997-1998 || *[[Baywatch (tillefyzjesearje)|Baywatch]]* || Lani McKenzie || fêste rol; 1 seizoen
|-
|align="center"| 1997 || *Pacific Blue* || Lani McKenzie || gastrol; 1 ôflevering; crossover út *[[Baywatch (tillefyzjesearje)|Baywatch]]*
|-
|align="center"| 1998 || *Hyperion Bay* || Sarah Hicks || weromkearende rol; 8 ôfleverings
|-
|align="center"| 1998 || **' || Lani McKenzie || [[tillefyzjefilm]]
|-
|align="center"| 2000 || ''VH1's 100 Greatest Artists of Hard Rock'' || harsels || as presintatrise
|-
|align="center"| 2002 || ''Off Centre'' || harsels || gastrol; 2 ôfleverings
|-
|align="center"| 2002 || ''Carmen and Dave: An MTV Love Story'' || harsels || [[realitytillefyzje]]programma
|-
|align="center"| 2002 || ''The Simpsons'' || harsels || as [[stimaktrise]]; gastrol; 1 ôflevering
|-
|align="center"| 2002 || ''BattleBots'' || harsels || as presintatrise
|-
|align="center"| 2002 || ''Cleavage'' || harsels || tillefyzjefilm
|-
|align="center"| 2002 || ''Electra's Guy'' || harsels || tillefyzjefilm
|-
|align="center"| 2002-2004 || ''Livin' Large'' || harsels || as presintatrise
|-
|align="center"| 2003 || ''Dance Fever'' || harsels || 6 ôfleverings
|-
|align="center"| 2003 || **' || Lani McKenzie || tillefyzjefilm
|-
|align="center"| 2004 || *’Til Death Do Us Part: Carmen and Dave* || harsels || realitytillefyzjesearje; 7 ôfleverings
|-
|align="center"| 2004 || *Monk* || Chloe Blackburn || gastrol; 1 ôflevering
|-
|align="center"| 2004-2005 || *Manhunt: The Search for America's Most Gorgeous Male Model* || harsels || as presintatrise; realitytillefyzjeprogramma
|-
|align="center"| 2004-2005 || *Tripping the Rift* || Six || as stimaktrise; fêste rol; 13 ôfleverings
|-
|align="center"| 2005 || *Summerland* || Mona || weromkearende rol; 5 ôfleverings
|-
|align="center"| 2005 || *Hope & Faith* || Carmen || gastrol; 1 ôflevering
|-
|align="center"| 2005 || *American Dad!* || Lisa Silver || as stimaktrise; gastrol; 1 ôflevering
|-
|align="center"| 2005 || *House* || harsels || gastrol; 1 ôflevering
|-
|align="center"| 2005 || *[[Stacked (tillefyzjesearje)|Stacked]]* || Nikki || gastrol; 1 ôflevering
|-
|align="center"| 2005-2006 || *Joey* || harsels || gastrol; 2 ôfleverings
|-
|align="center"| 2006 || *Lolo's Cafe* || Desiree || as stimaktrise; tillefyzjefilm
|-
|align="center"| 2007 || *Full Frontal Fashion* || harsels || as gastpresintatrise
|-
|align="center"| 2008-no || *ChartBlast* || harsels || as presintatrise; op MTV Italy
|-
|align="center"| 2009 || *Perfect Catch* || harsels || as presintatrise; op E! UK
|-
|align="center"| 2009 || *Reno 911!* || Miss Uecker || gastrol; 1 ôflevering 
|-
|align="center"| 2011 || *So You Think You Can Dance* || harsels || as gastsjuerylid; talintejacht
|-
|align="center"| 2012 || *90210* || Vesta || gastrol; 2 ôfleverings
|-
|align="center"| 2012 || *The Choice* || harsels || as dielnimster oan in datingshow
|-
|align="center"| 2013 || *Suburgatory* || harsels || gastrol; 1 ôflevering
|-
|align="center"| 2013 || *Fra Sydhavn til West Coast* || harsels || gastrol; 1 ôflevering
|-
|align="center"| 2014 || *Franklin & Bash* || Bridget Barnes || gastrol; 1 ôflevering
|-
|align="center"| 2014 || *The Birthday Boys* || Myrtle || gastrol; 1 ôflevering
|-
|align="center"| 2016 || *Jane the Virgin* || harsels || gastrol; 1 ôflevering
|-

|-
|align="center"| 1997 || *American Vampire* || Sulka || 
|-
|align="center"| 1997 || *Good Burger* || Roxanne || 
|-
|align="center"| 1998 || *Starstruck* || Iona Shirley || 
|-
|align="center"| 1998 || *The Chosen One: Legend of the Raven* || McKenna Ray / The Raven || 
|-
|align="center"| 1999 || *[[The Mating Habits of the Earthbound Human]]* || Jenny Smith || 
|-
|align="center"| 1999 || *Christmas Vacation 2000* || Esmerelda || 
|-
|align="center"| 2000 || *Scary Movie* || Drew Decker || 
|-
|align="center"| 2001 || *Sol Goode* || Treasure || 
|-
|align="center"| 2001 || *Perfume* || Simone || 
|-
|align="center"| 2001 || *Get Over It* || Mistress Moira || 
|-
|align="center"| 2002 || *Rent Control* || Audrey || 
|-
|align="center"| 2002 || *Whacked!* || Laura || 
|-
|align="center"| 2003 || *Uptown Girls* || Celebrity || 
|-
|align="center"| 2003 || *My Boss's Daughter* || Tina || 
|-
|align="center"| 2004 || *Starsky & Hutch* || Staci || 
|-
|align="center"| 2004 || *Mr. 3000* || harsels || 
|-
|align="center"| 2004 || *Max Havoc: Curse of the Dragon* || Debbie || 
|-
|align="center"| 2004 || *Monster Island* || harsels || 
|-
|align="center"| 2005 || *Dirty Love* || Michelle Lopez || 
|-
|align="center"| 2005 || *Lil' Pimp* || Honeysack || as stimaktrise
|-
|align="center"| 2005 || *Getting Played* || Lauren || 
|-
|align="center"| 2005 || *Cheaper by the Dozen 2* || Serena Murtaugh || 
|-
|align="center"| 2005 || *Searching for Bobby D* || Rebecca || 
|-
|align="center"| 2006 || *Date Movie* || Anne || 
|-
|align="center"| 2006 || *Scary Movie 4* || Holly || 
|-
|align="center"| 2006 || *Hot Tamale* || Riley || 
|-
|align="center"| 2006 || *National Lampoon's Pledge This!* || harsels || 
|-
|align="center"| 2007 || *Epic Movie* || Mystique || 
|-
|align="center"| 2007 || *I Want Candy* || Candy Fiveways || 
|-
|align="center"| 2007 || *Full of It* || harsels || 
|-
|align="center"| 2008 || *Christmas in Wonderland* || Ginger Peachum || 
|-
|align="center"| 2008 || *Meet the Spartans* || Gorgo || 
|-
|align="center"| 2008 || *Hollywood Residential* || harsels || 
|-
|align="center"| 2008 || *Disaster Movie* || Beautiful Assassin || 
|-
|align="center"| 2009 || *Leisure Suit Larry: Box Office Bust* || Ginger Vitus || as stimaktrise
|-
|align="center"| 2009 || *Oy Vey! My Son Is Gay!!* || Sybil Williams || 
|-
|align="center"| 2010 || *Barry Munday* || Iconic Beauty || 
|-
|align="center"| 2011 || *Mardi Gras: Spring Break* || harsels || 
|-
|align="center"| 2012 || *2-Headed Shark Attack* || Anne Babish || 
|-
|align="center"| 2012 || *The Axe Boat* || Veronica || koarte film
|-
|align="center"| 2014 || *Lap Dance* || Lexus || 
|-
|align="center"| 2015 || *Chocolate City* || Club DJ || 
|-
|align="center"| 2015 || *Book of Fire* || Theodora || 
|-
|}

## Diskografy
### Albums
*1993 – *Carmen Electra*

### Singles
*1992 – *Go Go Dancer*
*1993 – *Everybody Get on Up*
*1993 – *Fantasia Erotica*
*1998 – *Fun*
*2012 – *I Like It Loud*
*2013 – *Bigger Dick* (mei Mams Taylor)
*2014 – *WERQ*
*2014 – *Around the World*

## Keppelings om utens
*  Offisjele webside fan Carmen Electra
*  Carmen Electra op Facebook
*  Carmen Electra op Twitter
*  Carmen Electra op Instagram
*  Folsleine filmografy fan Carmen Electra yn 'e ''Internet Movie Database'' (IMDb)